Inga Buyumi Bwakuntangu Nibukabe Aconi?
Sena buyumi pacishi . . .
nibukabe owa cimo-cimo?
nibukaipe maningi?
nibukabe cena?
NCOIKUTE KWAMBA BAIBOLO
“Lesa . . . nakapukute misoshi yonse mumenso abo, lufu nteti lukabeko kayi, nteti kukabe malila, kulila na kubabiwa. Bintu byakeendi bilapiti.”—Chivumbulutso 21:3, 4, New World Translation.
PINDU NJOMWELA KUCANA MWASHOMA MASWI AYA
Incito yaina.—Yesaya 65:21-23.
Malwashi kayi nemapensho alionse nteti akabeko.—Yesaya 25:8; 33:24.
Nimukacane buyumi bwaina kayi butapu, amwe nebanja yenu pamo nebanenu.—Masalimo 37:11, 29.
SENA CANCINE-NCINE INGA TUSHOMA NCOIKUTE KWAMBA BAIBOLO?
Ee, pamulandu wabintu ibi bibili:
Lesa ukute ngofu shakwinsa bintu byonse mbyalashomesha. Mu Baibolo, Yehova Lesa endiye enka owa ukute kukwiwa eti “wa Ngofu Shonse,” pakwinga ukute ngofu shitapu. (Chivumbulutso 15:3) Emulandu wakendi inga ucikonsha kwinsa bintu byonse mbyalashomesha kwamba eti bibe cena. Kwelana ne nceikute kwamba Baibolo, “kuli Lesa bintu byonse bikute kukonsheka.”—Mateyu 19:26.
Lesa wayandishisha kwinsa mbyalashomesha. Mucikoshano, Yehova wayandishisha kubapundusha bantu bonse balafwa.—Yobu 14:14, 15.
Baibolo kayi ikute kwamba eti Mwanendi Lesa, Yesu, walasengula balwashi. Walenshila cani ico? Wali kuyanda kunyamfwa bantu. (Maliko 1:40, 41) Eti Baishi, Yesu wali kuyanda kunyamfwa bantu bapenga.—Yohane 14:9.
Ici cela kutupa kushoma eti Yehova ne Yesu basuni kutunyamfwa kwamba eti tukacane buyumi bwaina kuntangu!—Masalimo 72:12-14; 145:16; 2 Petulo 3:9.
MWIPUSHO ULAYANDIKINGA KUYEYAPO
Inga Lesa nakense aconi kwamba eti buyumi bukabe bwaina?
Baibolo ikute kukumbula mwipusho uyu pa MATEYU 6:9, 10 ne pa DANIELI 2:44.
IYANI NABIMO
MAKANI AINA KUFUMINA KULI LESA!
Inga Lesa Walalengela Cani Cishi Capanshi?
Baibolo likute kwamba Lesa ncalalengela cishi capanshi, kupenga mpweti kukapwe, kayi likute kwamba buyumi nceti bukabe kuntangu mucishi kayi ne nceti bakacane bantu bamucishi.
MAKANI AINA KUFUMINA KULI LESA!
Inga Bwami bwa Lesa Nicani?
Niyani Mwami mu Bwami bwa Lesa, kayi Bwami nibukainse cani?
uzn_Latn mlt_Latn bem_Latn zul_Latn bem_Latn tum_Latn bem_Latn bem_Latn nya_Latn nya_Latn cjk_Latn bem_Latn run_Latn bem_Latn bem_Latn bem_Latn bem_Latn bem_Latn bem_Latn bem_Latn lin_Latn bem_Latn bem_Latn bem_Latn bem_Latn bem_Latn kin_Latn